Последният поход на „Ямато“
Операция Тен-Го (), по-известна в рускоезичната литература като Последният поход на „Ямато“, е японска морска операция по време на Втората световна война, част от войната в Тихия океан, продължила от 6 до 7 април 1945 година. Представлява самоубийствен поход на неголяма ескадра начело с най-големият линеен кораб в света – „Ямато“. Целта на операцията е унищожаването, съвместно с бойни полети на камикадзе, на американските сили, провеждащи десант на Окинава. Предполага се отвличането на палубната авиация на американците от съединението на „Ямато“, като в същото време камикадзе безпрепятствено да провеждат своите атаки. В случай на успешното преминаване на ескадрата към плацдарма се предполага потопяването на „Ямато“ на плитчина и използването му, впоследствие, като плаваща батарея, тъй като горивото, отделено на провеждането на операцията е достатъчно само за пътя в едната посока.